Kendelse afsagt af Domstolens præsident den 14. december 2011 – Alcoa Trasformazioni mod Kommissionen

(Sag C-446/10 P(R))

»Appel – særlige rettergangsformer – statsstøtte – præferencetariffer for levering af elektricitet – beslutning, der erklærer en støtte uforenelig med fællesmarkedet og anordner tilbagesøgning heraf – begæring om udsættelse af gennemførelse – ikke taget til følge – uopsættelighed«

1. Særlige rettergangsformer – udsættelse af gennemførelse – udsættelse af gennemførelsen af en beslutning, der anordner tilbagesøgning af en statsstøtte – betingelser – alvorlig og uoprettelig skade – sagsøgerens materielle situation – vurdering under hensyntagen til situationen for den koncern, som den tilhører (art. 278 TEUF; Domstolens procesreglement, art. 83, stk. 2; Rettens procesreglement, art. 104, stk. 2) (jf. præmis 17, 18 og 20-22)

2. Særlige rettergangsformer – udsættelse af gennemførelse – udsættelse af gennemførelsen af en beslutning, der anordner tilbagesøgning af en statsstøtte – betingelser – alvorlig og uoprettelig skade – hensyntagen til den berørte virksomheds interesse i at overleve uafhængigt af medlemmerne af den koncern, som den tilhører – ikke omfattet – koncernens interesser, som ikke frembyder en selvstændig karakter i forhold til medlemmernes interesser (art. 278 TEUF; Domstolens procesreglement, art. 83 stk. 2; Rettens procesreglement, art. 104, stk. 2) (jf. præmis 18 og 20)

3. Særlige rettergangsformer – udsættelse af gennemførelse – udsættelse af gennemførelsen af en beslutning, der anordner tilbagesøgning af en statsstøtte – betingelser – alvorlig og uoprettelig skade – den pågældende virksomhed under insolvensbehandling – ingen nødvendig forbindelse med betingelsen om uopsættelighed (art. 278 TEUF; Domstolens procesreglement, art. 83, stk. 2; Rettens procesreglement, art. 104, stk. 2) (jf. præmis 22)

4. Særlige rettergangsformer – betingelser for antagelse til realitetsbehandling – udsættelse af gennemførelsen af en beslutning om tilbagesøgning af en statsstøtte – eksistensen af retsmidler for den nationale ret mod nationale gennemførelsesforanstaltninger – ingen relevans med hensyn til formaliteten vedrørende begæringen om foreløbige forholdsregler – Unionens retsinstansers kompetence til at tage sådanne retsmidler i betragtning ved vurderingen af realiteten med hensyn til begæringen om foreløbige forholdsregler (art. 278 TEUF; Domstolens procesreglement, art. 83, stk. 2; Rettens procesreglement, art. 104, stk. 2) (jf. præmis 46-48)

5. Særlige rettergangsformer – udsættelse af gennemførelse – foreløbige forholdsregler – betingelser – alvorlig og uoprettelig skade – skadens uoprettelige karakter – vurdering alene på grundlag af den usikkerhed, som er forbundet med erstatning for et økonomisk tab i forbindelse med et eventuelt erstatningssøgsmål – ikke tilladt (art. 278 TEUF og 279 TEUF; Domstolens procesreglement, art. 83, stk. 2; Rettens procesreglement, art. 104, stk. 2) (jf. præmis 54-57)

6. Særlige rettergangsformer – udsættelse af gennemførelse – foreløbige forholdsregler – betingelser – fumus boni juris – uopsættelighed – alvorlig og uoprettelig skade – kumulativ karakter – afvejning af samtlige interesser i sagen – rækkefølge for undersøgelse og metode til efterprøvelse – skønsbeføjelse for dommeren i sager om foreløbige forholdsregler (art. 278 TEUF og 279 TEUF; Domstolens procesreglement, art. 83, stk. 2; Rettens procesreglement, art. 104, stk. 2) (jf. præmis 63-66)

Angående

Appel af kendelse afsagt af Rettens præsident den 9. juli 2010 i sag T-177/10 R, Alcoa Trasformazioni mod Kommissionen – begæring om udsættelse af gennemførelsen af Kommissionens beslutning K(2009) 8112 endelig af 19. november 2009 vedrørende statsstøtte C 38/A/2004 (ex NN 58/2004) og C 36/B/2006 (ex NN 38/2006), der blev ydet af Den Italienske Republik til fordel for Alcoa Trasformazioni.

Konklusion

1) Appellen forkastes.